ออมสินเร่งแก้หนี้ข้าราชการ5แสนล้าน
ธนาคารออมสินเร่งแก้หนี้ครูกว่า 3 แสนล้านบาท เร่งหาช่องดึงเงินโป๊ะหนี้ ลดดอกเบี้ย ยืดอายุการชำระหนี้


24 ก.ค. 2563

นายวิทัย รัตนากร ผู้อำนวยการธนาคารออมสิน กล่าวว่า ธนาคารอยู่ระหว่างการทำมาตรการช่วยเหลือแก้หนี้ครูหนี้ข้าราชการ ซึ่งธนาคารออมสินต้องเร่งดำเนินการแก้ไข ขณะนี้กำลังหารือกับกระทรวงศึกษาธิการวมกันแก้ไข ซึ่งไม่ใช่เรื่องง่าย เพราะเป็นไปไม่ได้ที่จะแก้หนี้ครูโดยใช้รายได้ปกติที่มีอยู่
ดังนั้น แนวทางการหนึ่ง คือ ต้องหาเงินจากแหล่งอื่นมาชำระหนี้ก่อน เช่น เงินบำนาญ เงินจากกองทุนบำเหน็จบำนาญข้าราชการ (กบข.) เงินช่วยค่าครองชีพผู้รับเบี้ยหวัดบำนาญ (ช.ค.บ.) หรือ เงินบำเหน็จตกทอด นำมาปรับโครงสร้างหนี้โดยการลดหนี้ ลดดอกเบี้ย ขยายเวลาการชำระหนี้ ตอนนี้อยู่ในขั้นตอนดำเนินการ ภายใน 6 เดือน จะเห็นผล
ปัจจุบันหนี้ข้าราชการ 1.11 ล้านคน มีหนี้อยู่ 5.77 แสนล้านบาท เป็นหนี้ครู 62% หรือกว่า 3 แสนล้านบาท หนี้ข้าราชการ 30% หนี้ตำรวจ 5% และหนี้ทหาร 3%